Мария Бакалова - от рисунките на "Холивуд" по чина в училище до "нереалната" филмова слава | boulevardbulgaria.bg\nМария Бакалова - от рисунките на "Холивуд" по чина в училище до "нереалната" филмова слава\n12:41 - 15.12.2020\nКогато е на 12 години, Мария Бакалова рисува на чина си в училище знака на Холивуд и мечтае да стане актриса. Десетилетие по-късно тя живее в Лос Анджелис, член е на една от престижните агенции за таланти, а феновете на киното и филмовите критици в САЩ говорят за нея като една от изгряващите звезди след премиерата на „Борат 2“.\nВ него тя играе ролята на дъщерята на казахстанския журналист Борат - Тютар, и си партнира със Саша Барън Коен. Резултатът – 24-годишната Бакалова се изкачва на върха в седмичната класация за популярните актьори на IMDB и става първата европейка, задържала се в челото две седмици. А Backstage я определя като една от 20-те звезди, които Америка да следи през 2021.\n„Очаквах, че филмът ще бъде събитие, защото е единствен по рода си, той е нещо средно между документален и игрален филм“, каза актрисата в интервю пред Георги Тошев от bTV. „Той е като документален, защото имаме истински хора, но имаме и страхотни актьори. Филмът предизвика особени реакции“.\n„Успехът ме изненада с това, че винаги съм била оптимистично настроена, че някак новото поколение и изобщо хората са изморени от всички глупости, от неразбиране на това как се третираме помежду си по различен начин заради расата, религията, сексуалната ориентация, заради пола. И ме зарадва, че хората са готови да коментират тези проблеми и да застанат срещу тези несправедливости“, сподели Мария Бакалова.\nИ въпреки всичко – българската актриса се страхува, че хората могат да я разпознаят на улицата и реакцията им след пародията на Саша Барън Коен да е негативна.\n„След всички тези идеални неща, които станаха, очаквам събития и интервюта, но заради пандемията това няма как да се случи. Но от друга страна, се страхувам, че хората биха ме разпознали, биха ми казали нещо, биха ми споделили някаква емблематична реплика от филма. Пандемията ме предпази. Не всички биха се зарадвали от това, което изкарахме като проект“, сподели Бакалова.\nВъв филма тя и Барън Коен влизат на пресконференция на вицепрезидента Майк Пенс и дискредитират личния адвокат на Доналд Тръмп – Руди Джулиани. След като се представя за журналист, Бакалова взема интервю от него в хотелска стая, след което той бърка в панталоните си, а Коен влиза почти гол и казва: „Прекалено малка е за теб“.\nПървият филм за „Борат“ е от 2006 г. „Саша си има огромна аудитория като Борат. Относно включването на женски персонаж в него, не бях сигурна доколко хората ще са готови да се откъснат от представата на това какво да очакват, как ще реагират. Но те приеха моето участие в един вече утвърден проект много добре“, сподели актрисата.\nВ момента тя чете нови сценарии, подготвя следващите филмови роли, а междувременно вече взе участие във вечерното шоу на Джеймс Кордън и това на Джими Кимъл.\n„Когато бях на 12-13, си рисувах знака на Холивуд под чина ми. Бях сигурна. В първия Фейсбук, който си направих, пишеше като описание: „Някой ден ще бъда велика филмова звезда“, споделя 24-годишната българка.\nБакалова е родена през 1996 г. в Бургас. Завършва висшето си образование в класа на проф. Иван Добчев, след което работи в Европа в тандем с Юлиян Костов. Той отдавна снима с някои от престижните световни режисьори и я изпраща на кастинга за „Борат“. В началото всичко е една шега, но Бакалова бързо осъзнава, че е сбъднала „американската мечта“, след като Коен я избира сред 600 други кандидати за ролята на Тютар.\nКак се е променил животът ѝ? „Имам си басейн“, казва актрисата през смях. „Не, това жилище в Лос Анджелис не е мое. Не съм станала милионер, милиардер. Екипът ми продължава да се грижи за мен. Както Саша, така и всички хора в проекта вложиха огромно количество енергия да ме изградят като човек. Славата я има, но пак е трудно. Всяко начало е трудно. Може би трябва да го видим от положителната страна“.\nТя каза още, че образованието ѝ в НАТФИЗ със сигурност ѝ е помогнало да изгради един толкова автентичен образ като този на Тютар.\n„Разликата между театъра и киното е голяма. В театъра можеш да се спънеш и да паднеш, можеш да провалиш всичко, а във филмите имаме възможност да се върнем назад и да започнем отначало“.\nБакалова вече има договор с Creative Artists Agency (CAA) – една от престижните агенции за таланти, базирана в Лос Анджелис. Определя ги като „ново семейство“.\n„Опасността да се изгубя е огромна и съм щастлива, че имам мениджър и ментор, който ми подаде ръка, когато се включих в тази идея. Юлиян Костов много ми помогна. Преди около месец подписах със САА – най-страхотната агенция в света, те са като мое семейство“.\n„Плановете ми се промениха след втория локдаун, през декември януари ще бъда тук, но благодарение на САА, чувствам че съм с ново семейство. Надявам се, че ще останат мой гръб до края на живота ми“, сподели Бакалова.\n„Харесва ми, че нормалните хора харесват филма „Борат 2“ и критиците говорят за него“, каза тя и се развълнува, когато отново трябваше да коментира думите на Саша Барън Коен, които гласяха: „Тя заслужава да получи „Оскар“.\n„Изобщо не очаквах, че Саша може да каже нещо такова. Тогава се разплаках и се разтреперих, защото го обичам като член от семейството ми, като човек, който ми е помогнал, като артист. Става ми неудобно да говоря за себе си. Обикновено такива неща не се случват. Казваш си: „Слез на земята, стига си хвърчал в облаците, няма как да стане. Но се случиха такива хубави неща. Нереално е“, сподели Бакалова.


Лудогорец вече е национална кауза - Chronicle.bg : Chronicle.bg\nchronicle.bgНовиниМузикаПромо Лудогорец вече е национална кауза 19 август, 2014 15:27 | от chronicle.bg\nПубликуваме мнението на колегата Траян Калнаков без коментар:\n„Напълно естествено е едно такова твърдение, обособено дори в заглавие, вече да е породило доста недоволство. Със сигурност множество привърженици на футбола в България въобще не са съгласни, че отборът от Разград може да изпълнява такава функция. Аргументите им са също толкова безкрайни, колкото безкраен е външният дълг на Гърция. Собственикът на „зелените” е обвиняван във всякакви грехове – от това, че купува мачoве, съдии, „пробива” играчи, та се стигне до това, че нарушава демократичните устои на „обективната” българска журналистика. Ако Лудогорец влезе в групите на Шампионска лига, очакваме критиките да станат още по-тежки, въвличайки Домусчиев във финансиране на синутските бунтовнците от Ислямска държава, борещи се до последния човек за завладяване на Ирак. Неведнъж към феновете на „лудогорци“ различни анализатори са се отнасяли с подчертано снизхождение. Били една шепа хора, а българският шампион не може да стане голям отбор, защото нямал публика. Разбира се тези критики пишем в графата „несериозни” и веднага обръщаме поглед към реалностите в нашенския футбол. А те, за голямо съжаление на тези, които точат брадвата на разградчани, сочат именно обратното.\nЕдно от най-често срещаните обвинения към отбора предвождан от Георги Дерменджиев е, че в него играя 90% чужденци и именно поради това не може да се нарече български. Да му се пришие званието „национална кауза” пък било смешно и немислимо. Всъщност подобен аргумент е крайно несериозен, имайки предвид какво се случва във висшата ни лига, където повечето футболисти са чужденци. По-лошото е, че те са и основни играчи на своите отбори. Определено това е световна тенденция не само на клубно, но и на национално равнище. Тези, които смятат, че Гранит Джака, Джардан Шакири, Джамайли и Инлер са етнически швейцарци, моля да намерят на картата Албания и да прочетат за нейните културни особености и именна традиция. От друга страна е много тъжно, че посредствени до средни по възможности чуждестранни футболисти превъзхождат нашите. За причините обаче трябва да се произнесат т.нар. анализатори, които в момента обаче са ангажирани с опазване свободата на словото.\nДруг любим на мнозина аргумент да не подкрепят Людогорец в Европа е, че на клубно ниво не може да има националност. Същото било и в Испания, където феновете на Барса никога не могат да викат за Реал и обратно. Съвършено верен довод, въпреки, че трябва да признаем, че е изключително наивно да приемаме винаги като нещо вярно и добро, това което пристига от запад. За жалост подобни разсъждение, касаещи вечната вражда между Барса и „Белия балет” са неприложими в българската реалност. Причината е една единствена. Докато нашите отбори вече са отпаднали от европейските клубни турнири, докато Вили Вуцов прави тежки разбори, раздава присъди, Краси Балъков се мъчи да произнесе името на отбора, от който е загубил Литекс на европейската сцена, и докато на Стойчо Младенов му липсва вариантивност срещу скромния Зимбру, домакините на Реал и Барса се чудят кога ще пристигнат новите витрини за клубните музеи.\nСтарите вече не побират всички отличия, които са спечелили тези отбори. В това число разбира се може да включим отбори като Атлетико, Севиля, Валенсия и т.н. С други думи, националния коефициент на Испания е толкова голям, че феновете могат спокойно да си подкрепят отборите и да не се притесняват за бъдещето на клубния си футбол. В България обаче не е така. Повече от очевидно е, че българските отбори изостават от средните европейски, дори няма нужда да говорим за водещите. Липсва професионално отношение, адекватна кадрова политика, и най-важното – качествена база. За да бъдем обективни, трябва да кажем, че Лудогорец се справи успешно с повечето от цитираните проблеми. Възлов ще се окаже и проблемът, че ако продължава това представяне на родните футболни дейци, скоро националният ни коефициент съвсем ще удари дъното, а само 2 до 3 отбора ще имат излаз в Европа. Разбира се последното ще бъде крайно негативно за развитието на този спорт у нас, защото каквото и да си говорим мачовете на европейска сцена са тези, които могат да ти покажат до къде си стигнал. Това са мачовете, от които може да се изкарат пари, да те забележат и т.н. Както се казва, всеки може на стадион „Бончук” при сегашното състояние на този обичан отбор. В тази връзка утре към 22ч. вечерта футболни деятели, фенове и състезатели, задължително трябва да са завързали по един два зелени шала, да са се прекръстили по 3-4 пъти и да се молят играчите на Георги Дерменджиев да направят нов запомнящ се мач.\nИ накрая идва и любимият аргумент на всички фенове, коментатори и анализатори. „Подкрепям националния отбор, защото той е на всички българи, при клубните не е така”. Изключително точно казано, но на практика има известни проблеми в това твърдение. През последните години именно националният отбор стана арена на низки клубни страсти от всички страни. Треньорите селектираха футболистите, съобразно клубната им принадлежност и мениджъра. Журналисти и анализатори постоянно спореха за този или онзи футболист, главно ръководейки се от това за кой тим играе. Когато се случаше някой играч да сбърка фатално на терена, моментално беше нападан и обиждан с думи, отнасящи се до неговия клубен отбор. Най-грозно пък беше по трибуните, където вместо феновете неистово да подкрепят националните футболисти, постоянно се крещяха обиди по адрес на клубните им отбори. В резултат на тази „подкрепа”, националният ни отбор е на престижното 72 място в ранглистата на ФИФА, като преди нас са борещите се с крайната бедност държави от Африка.\nДа, иска ли ни се или не, независимо от това дали можем да го приемем или не, Лудогорец вече е национална кауза. Другото е обикновена фенщина и дребнавост. Мачовете на Лудогорец в Европа са свързани с оставането на българския футбол в „играта”. За това да може да запазим настоящите си позиции, да се чуе, че и в България може да са прави качествен футбол, да се произвеждат грамотни футболисти, и не на последно място, да се види, че българската публика обича играта. Мечтата е жива, остават само два стадиона.Този в Букурещ ще се пръска по шевовете от екзалтирани румънци, а на националния стадион „Васил Левски”, всички трябва да покажат, че Лудогорец в момента е национална кауза!“\nУчени направиха нов пробив в борбата със СПИН 21 март, 2017 10:02\n| от chronicle.bg Дисни отговаря на обвиненията в плагиатство 22 март, 2017 15:53\n| от chronicle.bg, по БТА Новият албум на Алекс Клер - пътят от Лондон до Йерусалим 20 март, 2017 14:59\nИмат си и добри страни 21 март, 2017 09:58\n| от Мартин Дамянов Пет повода да празнуваме Деня на щастието 20 март, 2017 12:41\nЛудогорец вече е национална кауза


За правилата и трябва ли да се заключват теми? - Предложения, Въпроси и Проблеми свързани със сайта - kaldata.com - Форуми\nЗа правилата и трябва ли да се заключват теми?\nот Twingo™, 26 декември 2014 в Предложения, Въпроси и Проблеми свързани със сайта\nЗдравейте! От доста време го мисля това, но чак сега реших да отворя темата. Та въпросът ми е - защо направо се заключват теми например пуснати в неправилен раздел или с неясно заглавие, вместо да се редактират или авторът първо да се предупреди и да има определено време, за да редактира и след това да се заключва? Пример е тази тема.\nХм, а как би редактирал въпросната тема? Аз за да я схвана поне малко какво се цели, се наложи 5 пъти да я препрочитам, което отне време и ми уби няколко милиона мозъчни клетки. Екипа едва ли има време за подобни занимавки. Отделно, самите нарушения на правилата.\nА защо се пускат теми,\nИзрично е написано в правилата, но хората не четат докато не ми се покаже по-твърдо че начина им на действие не е правилен\nИ освен изброеното вече да допълня: докато тече времето от пускането на темата до корекцията хората веднага скачат и почва спама в темата "В грешен раздел си пуснал темата", "Не ти се разбира нищо от въпроса", "Не давай линкове към комерсиални сайтове", "Спазвай правилата" и бла бла бла още куп от този род.\nДокато стане време темата да е в съответствие с правилата, тя вече не става за нищо.\nДа не говорим колко пъти след като на ЛС съм помолил учтиво този и онзи да си редактират темите/мненията се започва един спор, че всичко е по правилата, че от деветия кладенец водата е най-хубава и то защото объркалия ще я извади и прочие.\nаз не съм чел правилата,но ми стана интересно-как стои въпроса с множество акаунти?толерира ли се това?\nНе, не се толерира. Дублиращи акаунти се заключват\nПриятел! Акаунтите не се дублират! Някои имат по над 10 направени! Затова сме в форума 240000. Искаш ли пример? И ще е на администратор, а не на обикновен посетител. Честита ти Новата 2015 година! Пожелавам на семейството здраве, радост и щастие!\nДокторе! Честита и на теб Новата година! Да сте живи и здрави , цялата фамилия. Загледах се , че четеш темата, та рекох да те поздравя тук. Тя и така си е...Ваша! (темата)\nРедактирано 31 декември 2014 от Гост (преглед на промените)\nЧакай да дойде де, па после ще си честитим, ако сме живи\nИначе по темата , обръщам се към всички, които четат този пост ( в момента 8 потребител(и) четат тази тема\n2 потребители, 4 гости, 2 анонимни ) и се готвят да напишат нещо - оставете поне по празниците форумния живот, обсъждане на правила, банове и т.н.\nЕдин път в годината идва Новата.\nДайте да изпратим старата без дрязги, без правила и прочее неща.\nПочинете си, отворете си леко винце или каквото ви се пие там, съберете се с приятели, със семейства, стига мислете за работа и кое ви дразни .\nИма време -предстои ни цяла 2015 година да ги дъвчем тези неща, не ли ?\nРедактирано 31 декември 2014 от Trichocephalus (преглед на промените)\nКъде забелязваш да съм обидил някого или да съм казал нещо лошо? Нима не Ви честитя наближаващата Нова година, на Вас, Администрацията и на Всички юзери? Четете бе хора! Поне по...Нова година! Защо си мислите, че вечно Вие сте прави? Щото има такава точка от правилата , ли? Ами един ден в годината я..ЕЛИМИНИРАЙТЕ!\nОтговора е много лесен - за да се научат потребителите. Когато темата е ясна и е в правилния раздел всичко става много по-бързо и лесно. Ако искаш определена помощ, трябва да дадеш правилната информация, за да може да ти се помогне,а не да се гадае.\nПочти едно 90% от новите потребители, които се регистрират не четат правилата и то не е само в този форум. Така се подписват и договори с интернет доставчици ,с мобилни оператори ,с банки ( не се четат правилата и клаузите по договора) и после потребителят е недоволен или казва, че е излъган и измамен.\nТвоята стана ...\nКолега го пита:\nМакар че понякога става и другото ...\nРедактирано 31 декември 2014 от jhoro (преглед на промените)\nСещате се,че този сайт/форум не е единствен. Има много по - лоши както и много по добри сайтове/форуми.\nЩе коментирам по добрите. Та и там има правила и модератори, както и много екстри в полза на потребителя. Модераторите обаче работят доста тактично и незабележимо. Гледат си работата и избягват излишни конфликти. Тук наблюдаваме известно престараване. Със създаването на излишно напрежение се поражда и злобата, появяват се банове на, които се противодейства със създаването на множество акаунти. Собственика на сайта/форума пък изпада в лудо щастие, че броя на регистрираните непрекъснато расте, но реално истинския брой е в пъти по малък заради множествените акаунти. Щом обаче ви харесва така , то карайте си я така. Много обаче стари и уважавани потребители липсват. Благопожеланията по празници също се броят на пръсти което вече говори за загубено уважение. Та да не съм голословен, то върнете се в годините - историята на сайта и да коментираме!!!!\nРедактирано 2 януари 2015 от Black Power (преглед на промените)\nТова се дължи на факта, че все повече хора вършат нещата през пръсти.\n"Карай да върви ! Това са дребни грешки. Да не се втеляваме толкова за една буква."\nА то се тръгва от дребните неща, за да се стигне до големите проблеми.\nАко не си разбрал, визирам и твоите грешки в предния пост.\nМного обаче стари и уважавани потребители липсват.\nКак не ти/ви омръзна пък на вас една и съща песен да я пеете и то все по почивни дни?\nКак вместо да си гледате кефа, да пишете из разделите, да спамите в определената секция и т.н. е как все тук търсите за какво да се заяждате?\nЛипсват, да, как няма да липсват...\nХайде да преброим, обаче, колко нови потребители са се вписали перфектно във форума, пишат си из разделите, помагат с каквото могат, спамят си с кеф, общуват нормално и т.н.\nБлагопожеланията по празници също се броят на пръсти което вече говори за загубено уважение.\nА не ти ли говори това за липса на елементарна обща култура?\nНе ти ли говори този факт за това, че много потребители в омразата и злобата си дори едно поздравление не могат да напишат като хората?\nПищите за отделни раздели, правите си отделни теми, търсите разделение и конфронтация вместо да поемете въздух и да бъдете хора, които им е приятно да общуват тук, да помагат с каквото могат и да спазват елементарните правила - това е елементарната истина.\nНикой никого не дебне да банва, да наказва или да се лишава умишлено от присъстивето му - това не го ли разбрахте?\nИ последно да кажа две думи, относно това, което iz4jw написа:\nЗатова сме в форума 240000. Искаш ли пример? И ще е на администратор, а не на обикновен посетител.\nИзвинявам се, ама администраторите и глобалните ли докарахме да гледаме по колко акаунта имат?\nСигурно според вас не е редно, но пък я да видим на кой ще позволя аз в собствената ми фирма да дойде и да ми държи сметка какво правя, колко пари харча, кога идвам на работа и защо изпълнителните ми директори, мениджърите и собствениците определяме правилата и като ръководители не спазваме правилата, касаещи монтьорите, заварчиците и шпакловчиците?\nДа, тези хора са ми ценни, давам им заплати редовно, плащам им осигуровки и всички привилегии, ползват си отпуските и т.н., но всички спазваме това, за което сме си стиснали ръцете в началото, двете страни съблюдаваме правилата всеки за себе си и всичко върви нормално.\nТук би следвало да се движим по същия начин.\nНа мен лично хич не ми дреме кой админ и кой глобален има 2 или 8 акаунта, а и факт е, че никой не бара акаунта на който и да е от пишещите тук, ако същия не е нарушил правилата.\nНикой не дебне потребителите по колко акаунта са си регистрирали, стига да се спазват правилата.\nКогато, обаче, някой създава нови акаунти с цел конфронтация, обиди и псувни и създаване напрежение из форума е съвсем нормално да не се допускат нови акаунти.\nТа аз си имам един акаунт и честно казано не ми пука Иван, Стоянка или Драган дали имат по 6.\nВъпроса ми е на вас кво ви пука дали същите тия имат по три акаунта?\nБорите се с някакви излишни врагове, създавате си излишни негативни емоции и по пътя на атаката към измислени от вас и несъществуващи ваши врагове губите приятели, самоуважение и елементарни човешки добрини.\nАз лично не мога да си го обясня този форумен феномен и от това става ли ви по-добре...\nУважавайте хората наоколо, уважавайте гледната им точка, дръжте се нормално и спазвайте елементарните норми на поведение и общуване и ви гарантирам, че света ще се окаже за вас едно по-добро място за живеене.\nпп. Говоря на всички и думите ми не са насочени към който и да е персонално.\nспамят си с кеф\nАбсолютно и, май се отива накрая само с това да остане да се хвалиш.\nТова не го разбрах, честно.\nРедактирано 2 януари 2015 от algor (преглед на промените)\nНе точно. Имам предвид, че с опростачването на масите, зомбирането и увеличаването на повече или по-малко обоснованото фенстване, ще нарастне броя на слабоумните теми и коментари. Естествено това ще предизвиква все повече спорове за глупости. Също както в едно семейство, когато се изчерпи първоначалната страст и започнат заяждания за какви ли не първо по-сериозни несъответсвия във визията за по-нататъшното съжителство, а в последствие за все по незначителни неща...\n.. Благопожеланията по празници също се броят на пръсти което вече говори за загубено уважение...\nA къде е Вашата култура г-н algor? Я ми покажете на кой пост от темата ''Честита нова година'' сте натиснал бутона ''Харесвам''?\nДаа сега ще ми извадите от 10 кладенеца вода и пак ще излезете прав!?\nПреди това аз ще Ви кажа обаче, че тук не става въпрос за лайкове и харесвания, а за култура, не ли? В темата ''Добро утро...'' сте същия (с малки изключения, ама да не влизам в подробности за кой и защо)\nЕ...следвайки Вашите постове и примери и аз вече не ''харесвам'' постове (държа да подчертая в такива теми) защото гледам какъв пример давате!\nБраво за културата ви!\nТа аз си имам един акаунт\nе недей така лъга де не е хубаво да се лъже\nна много им е известно че ти имаше бан и после си направи акаунта Censored и писа от него\nдаже и в темата за ЧРД-то ти така са те написали и с двата акаунта\nстранно защо обаче ти е изтрит - а уж не можело тук да се трият акаунти\nоказа се че може\nТи сериозно ли?!?... Човекът нямал култура, защото не харесвал празни приказки в софтуерен форум?...\nИ изобщо това "Харесвам" е голяма простотия. Всеки го цъка за щяло и нещяло. Преди малко гледам профил - 0 (нула) поста, ама иначе репутация +213 ?!?\nПо темата - да, трябва да се заключват теми. И да се трият, и отделни постове също. И да се налагат наказания. Справедливи, разбира се. Иначе форумът ще бъде залят изцяло с простотия и злоба, сега е само частично. И преди съм го писал, смятам, че тук модераторите са толерантни повече от нужното. Търпят се хора, които методично, с години, пишат само обиди, безсмислени постове, и се заяждат с другите, най-вече с по-новите във форума. Само защото са се осмелили да попитат нещо. Много свестни и помагащи потребители напуснаха Калдата, точно заради такива тролове. Но явно и форумът е умалено копие на цялата държава ...\n...Ти сериозно ли?!?... Човекът нямал култура, защото не харесвал празни приказки в софтуерен форум?...\nТи пак разбрал недоразбрал за какво точно иде реч бързаш да са изцопаш!\nа , не може може , ама по нагоре казаха - сметка няма\nя вижте какво се случи със Selena&Vanko\nИ аз съм длъжен да поясня. Но най напред - Честита ти Новата 2015 година на Теб и фамилията. Честита да е и на всички, които са регистрирани на този форум. Без изключение! Във форума да честииш праздник от голям мащаб като Нова година е практически невъзможно, затова пиша общо, а то се отнася наистина за Всички Вас. С някои приятели си я честитихме, с други не можах - за съжакление. По въпроса , като мое виждане съм длъжен да кажа така! Не е едно и също това като уважение към работниците ти във фирмата и това, което е форумът. Съвсем не е, но дали го разбираш, не зная.Знаеш, че лично Теб те уважавам много и никога не сме намирали никакъв повод даже за закачка към обида. Както ти се изразяваш излиза, че ако реално във фирмата ти имаш 50 работника, ще плащаш примерно на всеки - 500 лева да речем. А ако имаш още 50(мъртви души) общият им брой ще е 100. Сега: ако разглеждаме трудово правното законодателство, май ще излезе, че си на кяр от "мъртвите" души, нищо, че ще им плащаш осигуровки.Не е необходимо да се разпускаме за дълги обяснения, нали? Практиката го е доказала до ден днешен и ще се практикува още много години.Що се отнася за многото акаунти - единственото между модератори и обикновени ползватели е това, че модераторите на който и да бил форум и сайт са много по-отговорни. Единствената разлика е точно това и съм уверен, а и се вижда. Ами...бил съм и модератор. Бях много по-строг към всичко. Сега ми е все едно.Щото на всички е също все едно. Един с много добър характер, друг е критичен за много неща, а трети - веднага ще те напсува.Да разкривам тайни от "кухнята" на форума, не ми се занимава. Просто се замислете като модератори какви ви са посетителите! Естествено, че ще приличат на Вас!Спирам и като че ли наистина трябва да не го посещавам този форум. Лошото при мен е това, че точно в него имам и много добри приятели и познати, с които не искам да губя връзка.Аз съм модератор на друг форум, не такъв малък като този.Там цифрата на регистрираните се състои от 6-7 числа, но отношенията на хората и администрацията е съвсем на друго ниво. От мен - живи и здрави и да се срещате още дълги години по страниците на "Калдата" С уважение към всички Вас: Стефан - Велико Търново\nДопълнено: Извинявам се, но ми е интересно едо - защо 90% от хората, като постват се крият, все едно че ги няма на дадената страница, на която са писали? Мания ли е, толкова ли сте грешни, че се криете - не ми е ясно!\nРедактирано 2 януари 2015 от Гост (преглед на промените)\nПак търсиш заяждане, но нейсе, няма да коментирам това.\nПреди много, много време се коментира надълго и нашироко и като по-стар потребител би следвало да помниш, че акаунта ми не е изтрит, а беше слят с този и респективно другия няма как да съществува.\nВ други обяснения относно "лъжи" мои няма да навлизам, но това е поредния ти провокативен пост.\nЛесно е да обвиниш някой, че лъже, нали?\nБлагодаря за поредната ти интрига!\nЖив и здрав бъди и цялото ти семейство също!\nЗдраве, късмет и много положителни емоции да имате всички.\nМного добре ти разбирам гледната точка и като такава няма да тръгна да я оборвам или подкрепям, за да не спамя темата.\nТи поне знаеш, че много отдавна съм радетел цялата тази "колективна безотговорност" да изчезне не само от форума, а и от държавата и като такава не съм и фен изобщо.\nТочно поради тази причина не съм готов и ми е невъзможно да нося безотговорностите на всички на гърба си, но съм готов да си понеса всичко, което касае лично мен.\nПо-горното мнение не го изразих, за да защитавам администрацията или глобалните модератори, знаеш, а мисля, че е по-добре за всеки да се отърси от това да слага всички под един знаменател.\nЗнам, че мислиш по същия начин, да, защото съм имал възможност да чета гледната ти точка из разделите, както из модераторския форум също.\nТа накрая обобщавам, че наистина не знам кой по колко акаунта има и всичко де що е червено и розово (не говоря за розови хапчета и червени партийни книжки, а цвят на никовете във форума) си знае как стоят нещата.\nЗнам, обаче, че 95% от решенията, касаещи нечие сериозно наказание (не само това, а всичко важно) се взимат след обсъждане и така се чуват всякакви гледни точки.\nМоже да не сме създали идеалната демокрация, но поне се опитваме нещата да бъдат демократични във всяко едно отношение и естество.\nСпирам не защото не те уважавам и не искам да говорим и да обменяме гледните си точки, а защото наистина темата много, много се измести.\nНа по-горните безмислени (няма да използвам друг термин умишлено) "обвинения", че не съм харесвал на някой си постовете и това значело, че не уважавам едикояси личност, няма да отговарям изобщо.\nВинаги съм бил "За" дискусията от каквото и да е естество (дори да касае мен самия), но дискусия в която лични дрязги, конфликти и обвинения липсват.\nПоздрави и лек ден ти пожелавам от сърце, Стефане!\nпп. Недоумявам как хората (не всички, разбира се) могат да се мразят така от душа и сърце само от едното виртуално общуване.\nЧестно, Стефане, адски съм искрен и в това недоумение.\nТи знаеш ли защо така се получава?


Ботев продължава да търси първа победа за 2020 година, след поражение от Славия /видео/ - Пловдивски новини - Новините от Пловдив и региона -PlovdivskiNovini.bg\n08 Мар 2020 14:21\nБотев загуби с 1:2 гостуването си на Славия и продължава да търси първата си победа в първенството от началото на годината.\nСлед слабо първо полувреме през второто започнаха да падат головете. В първата част обаче Ферарио Спасов получи още една лоша новина, след като Джонатан Перейра се контузи и беше заменен от Радослав Терзиев. Както е известно в Ботев трайно контузен е Лазар Марин, а в лазарета е и Александър Тонев.\nЕмил Стоев центрира от корнер в 50-та минута и Емил Виячки с глава успя да открие резултата - 1:0.\nВ 60-та минута след хубаво центриране на Димитър Тонев Антонио Вутов засече отблизо и изравни резултата - 1:1.\nВ 79-та минута Славия отново излезе напред в резултата, след като Емил Стоев центрира, а Радослав Кирилов засече топката в наказателното поле и оформи крайното 2:1.\nТака Ботев продължава да търси първата си победа в първенството през втория полусезон. Тимът вече загуби и теоритични шансове за класиране в първата шестица. Ботев е осми с 30 точки, а Славия е на петото място с 42 точки.\nСледващата неделя Ботев посреща Ботев Враца в двубой от първенството, който ще се играе пред празни трибуни, след като от понеделник всички мачове ще се играят без публика заради първите случаи на коронавирус в България.\nСлавия: Антониос Стергиакис, Андреа Христов, Емил Виячки, Милен Гамаков, Христо Попадийн, Янис Карабельов, Галин Иванов, Филип Кръстев (Георги Вълчев 61 мин.), Емил Стоев, Ивайло Димитров (Калоян Кръстев 73 мин.), Георги Йомов (Радослав Кирилов 71 мин.)\nБотев: Янко Георгиев, Иван Бандаловски, Станислав Работов, Димитър Пиргов, Филип Филипов, Джонатан Перейра (Радослав Терзиев 38 мин.), Димитър Тонев, Лъчезар Балтанов (Костадин Ничев 84 мин.), Тодор Неделев, Станислав Шопов, Никола Илиев\n« Ботев търси първа победа в efbet Лига за 2020 година Феро: Доволен съм от момчетата »\nКПБП: 3 месеца без Тоско\nБотев ще преподпише с трима


Борко Стоянов: Добро бъдеще чака Черно море-Тича | Народно дело\nБорко Стоянов: Добро бъдеще чака Черно море-Тича\nНовосформираният клуб, който заменя досегашните „моряци“, ще има и силна школа\nСивите облаци, висящи над варненския баскетбол, са на път да се разпръснат. Това разкри пред „Народно дело Седмицата“ Борис Стоянов. Той е изпълнителен директор на новосформирания клуб Черно море-Тича. Отборът ще замени досегашния Черно море, който ще бъде фалиран с цел да се даде ново и чисто начало на играта с оранжевата топка в морската столица. Президент ще бъде Павлин Николов, а треньори – Спас Натов и помощникът му Георги Бакалов.\n„Вече бяхме приети за членове на Националната баскетболна лига. Преди това станахме членове и на федерацията. Ще участваме в новото първенство. Проведохме разговори с настоящите играчи, имаме договорка с част от тях. През новата седмица очакваме да подпишем и договори. Целта ни е дните за варненския баскетбол да стават все по-добри. Още в началото искаме разширяване и подобряване на работата в детско-юношеската школа. Като се мине през всичките й възрасти до най-горното ниво – мъжкия отбор. В него засега целите ни не са да ставаме световни шампиони, но със сигурност всички сме достатъчно амбициозни. Не искаме невзрачно, примиренческо представяне. Много се надяваме Пристанище Варна да продължи да спонсорира клуба. Водили сме разговори и с министър Красен Кралев, и с кмета на Варна Иван Портних. Те нееднократно заявиха, че това нещо ще се случи. Договор още нямаме, но се надяваме скоро да е факт“, коментира пред „Народно дело Седмицата“ Борко Стоянов.\nВ набор 2002 има огромен потенциал\nОтборът на Черно море за момчета до 14 години със старши треньор Борис Борисов спечели титлата на баскетболното първенство, на което беше домакин. Във финала „моряците” победиха Рилски спортист.\n„За да вземем титлата, сме играли добре във всяка фаза на играта, но смятам, че най-добре се представихме в защита. Имаме най-добра защита от гледна точка на това, че сме допуснали най-малко точки от всички отбори на първенството. Другата силна страна на нашият отбор беше движението без топка, което помогна много за раздвижването на нападението ни. Тези две неща най-много наклониха нещата в наша полза. Като всеки финален мач, и този беше доста тежък. През цялото време се движеше кош за кош, но в самия край смятам, че проявихме повече характер от отбора на Рилски спортист, взехме по-правилни решения в последните 10 минути и успяхме да натрупаме аванс, който ни беше напълно достатъчен, за да стигнем до успеха. Искам специално да благодаря на публиката, която даде голям импулс на нашата игра и ни подкрепяше през цялото време. Смятам, че на това първенство селекцията на повечето отбори беше чудесна. Имаше много перспективни деца и доста изравнени възможности на отборите. Има добри, високи момчета и смятам, че в бъдеще това ще бъде една от добрите селекции на България. В този набор има доста голям потенциал. Искам да поздравя всички колеги от школата, които работиха тази година, тъй като смятам, че като цялостното й представяне беше отлично”, каза Борисов пред Bgbasket.com.\n← Плажен футбол: България и Румъния си размениха по една победа\nЛазер спасява ноктите от гъбички →


Счукан боб с коприва | Изпробвана рецепта от Веселият Готвач\nСчукан боб с коприваРейтинг: Сложност: Изпробвана: 1 Любима на 1 готвача Добави първа снимка и участвай в конкурс! (подробностите - тук)\n200 г шарен счукан боб100 г солена сланина1-2 глави лук1 бр. доматкопривачервен пипер1-2 бр. сухи чушки1-2 с.л. брашночубрицадевисилджодженмагданоз1 бр. морков\nНачин на приготвянеБоба се счуква и се слага да се вари с лука, копривата нарязана на ситно с моркова и сухите чушки накъсани на парченца. След като боба омекне се добавя малко сол. Сланината се нарязва на съвсем малки парченца и се изпържва. Без да се махат пръжките се добавя брашното, червеният пипер и накрая смлян домат консерва или настърган пресен. Запръжката се добавя при боба и така се оставя още 20-30 минути да къкри на слаб огън. При нужда долейте малко гореща вода. Накрая се добавят подправките на вкус. Боба може да се сготви в глинено гърне на камината, който има или в глинен гювеч на печка или котлон.Рецептата е добавена от hristov99999 на 1 Март 2009 г.Още рецепти за:Ястия с боб (зрял фасул) ⋅ Безмесни ястия с боб (зрял фасул)Подобни рецепти\n# 1anika[Изпробвал рецептата]Бобът става много фкусен. Това е любимото ни пролетно ястие от години. Приготвям го и със бял боб, може и несчукан.[Изпробвана]16 Яну 2010Сподели рецептата


2 дни в Истанбул - маршрут и съвети - World 2 Explore - Опознай света - травъл блог за пътешествия в България и по света\nВизантион, Константинопол, Цариград или Истанбул – както и да го наричаме, той си остава един от най-невероятните градове в света. Единственият, разположен на два континента и разделян от природното чудо – Босфора. Събрал на огромната си площ, която с всеки ден расте, над 15 милиона население, той е най-близкият до България мегаполис.\nСигурно сте чували, че Истанбул носи някаква характерна магия, която те кара да се влюбиш в него от пръв поглед. Дори да сте песимисти, със сигурност ще се убедите, когато гостувате в турския град. През годините съм посещавал много пъти Турция, но Истанбул винаги беше встрани от маршрута ми. Когато планирах да го посетя през април 2020 година пък COVID-19 се постара това да не се случи. Но по-добре късно, отколкото никога. Така в края на октомври, в разгара на пандемията, успях да прекарам две пълни денонощия в Истанбул.\nТой е толкова огромен и богат на забележителности, че дори седмица или месец да прекараш в него, няма да са достатъчни, за да кажеш, че го познаваш. Но все пак трябва да започнем от някъде – уикенд в турския мегаполис.\nВ Истанбул не е трудно да се чувствате като султани, тъй като настаняването е достъпно. За сумата от 50-100 лева може да се намерят 5-звездни хотели.\nИзборът на хотел в Истанбул е изключително важен, защото градът е огромен. Ако ви предстои полет, трябва да заложите на хотел, който е по-близо до летището. Ако искате да разгледате повече забележителности, заложете на старата част на Истанбул, Бейогло, Каракьой. Ако пътувате с туристическа агенция, най-вероятно ще отседнете в Лалели.\nПрепоръчвам ви да изберете хотел в европейската част на града, защото там са повечето забележителности и няма да ви се налага по няколко пъти на ден да използвате ферибот или да пътувате с часове. От друга страна цените в азиатската част са по-ниски.\nНие отседнахме в квартал Мертер, който е на около 30 минути с трамвай или метро от старата част на Истанбул, но не бих го препоръчал, въпреки че хотелът беше добър.\nАко сами резервирате хотел, задължително четете коментарите в Booking и обърнете внимание дали оценката на мястото за настаняване е над 8.\nИстанбул може да се похвали с много добре изградена транспортна мрежа, която свързва различните квартали и двата континента. В града може да се пътува с автобуси, трамваи, метро, метро бусове, фуникуляри и фериботи, а цените на билетите са сравнително символични. Препоръчвам ви да си купите IstanbulKart.\nЗащо да си вземем IstanbulKart?\nIstanbulKart е изключително изгодна и удобна. С нея може да използвате всички видове транспорт, без да се налага да си купувате всеки път билет от шофьора, особено ако не знаете турски език.\nIstanbulKart може да купите от автоматите на всички трамвайни и метро спирки, както по-големите автобусни такива. Има опции за обслужване на няколко езика, сред които турски, английски, френски, руски и немски. На български език няма, но на всяка спирка има полицаи, които съдействат при нужда.\nСамата карта струва 6 турски лири, което към септември 2020г. е около 1,20лв. Минималната сума, която трябва да внесете първоначално е 20 лири, като останалите 14 лири може да използване за пътуване. Аз внесох първоначално 50 лири, които бяха достатъчни за двата дни.\nИзползвайки IstanbulKart плащате по-малко за пътуване. Без картата цената на билета е малко над 5 турски лири, а при използване на IstanbulKart цената пада до 3, 50 турски лири, което е около 0,70лв.\nIstanbulKart може да се използва от повече от един човек. Ако сте компания от 3 или четирима души, няма нужда да купувате четири карти, а да използвате само една. Ако сумата в картата е изхарчена, на всеки автомат може да бъде заредена с желаната от вас сума.\nИстанбул е достъпен за бюджетни туристи. Разбира се, има за всекиго по нещо – от безплатни атракции и забележителности до такива за няколко хиляди евро.\nМузеите в Турция са много по-скъпи от тези в Европа. Дворците “Топкапъ” и “Долмабахче” са пример. Ако искате да разгледате първия заедно с харема, ще трябва да платите около 70-80 лева.\nЗа разлика от музеите хотелите са по-достъпни. Може да се намерят 5-звездни за 60 лева, както и за няколкостотин. Ако сте бюджетни туристи, може да намерите хостели и по 15-20 лв.\nОбщественият транспорт е изключително евтин, както и такситата заради катастрофалния курс на турската лира. Ако искате да използвате таксита, договаряйте се предварително за сумата, която ще ви вземат до дадена локация, защото това е един от най-големите туристически капани. Ако не познавате града, шофьорът ще пообиколи през няколко квартала преди да ви откара. Разбира се, има и свестни шофьори, но те са изключение.\nХраната също е достъпна, а турската кухня се слави като една от най-добрите в света. Ако заложите на уличната храна – бургери и дюнери, ще платите между 1 и 3 лева. Ако седнете в заведения цената скача до около 10-15. За вечеря в добър ресторант може да похарчите средно около 40 лева. Кафето и чаят също са евтини. Например чаша турски чай на борда на круизно корабче по Босфора струва 2 турски лири, което е под 0,50лв.\nАко обичате да събирате магнити или каквито и да е сувенири от пътувания, Истанбул ще бъде вашият рай. Тук може да се сдобиете с 3 или 5 големи и красиви магнита за едва 1 лев. Не важи правилото да се купуват от места, далечни от атракции. Например до кулата Галата има магазинче за сувенири, които са изключително красиви и евтини.\nПредварително бях подготвил програма и маршрут, които да следваме, но бях напълно наясно, че няколко неща ще отпаднат още в първия ден. Той беше посветен на някои от символите на Османската империя и старата част на града. Рано сутринта се насочихме към площад “Султанахмет”.\nТова е историческата част и сърцето на Истанбул. Кръстен е на османския султан Ахмед I. Истанбул е известен като град със седем хълма, а Султанахмет е първият от тях.\nПривлича милиони туристи всяка година със своите забележителности, останали от три империи. Тук се намират дворецът Топкапъ, Света София, Синята Джамия, Хиподрума, Йеребатан сарнъджъ Цистерна и много други. Всички те могат да се разгледат пеша. В района има много хотели, кафенета и ресторанти. Периметърът около площада е ограден и се охранява от стотици полицаи, които с удоволствие биха ви съдействали. Важно е да знаете, че багажът ви ще бъде проверен.\nПлощадът е известен още като Хиподрума. Основните забележителности на самия площад са Хиподрумът от 4-и век, останал от ерата на Византия, египетския обелиск, серпентинската колона, колосът на константинския Порфириген и немският фонтан.\nНемският фонтан на Хиподрума\nСинята джамия (джамия Султанахмет) е една от най-красивите джамии и забележителности както в Истанбул, така и в света. Построена е по заповед на султан Ахмед I през 17 век. Наричат я Синята заради интериора й от сини плочки “Изник”, характерни за ислямската архитектура. Джамията има 260 прозореца, а стените й са украсени с над 22 хиляди парчета сини плочки.\nСинята джамия е първата джамия на османски султан, построена с надбавка от съкровищницата на османците. Султан Ахмед е направил първата копка за изграждането й, а кирката му е изложена в двореца Топкапъ. Някога Синята джамия е била голям комплекс, включващ мюсюлманско училище, султански павилион, болница и хамам.\nДълго време това е била единствената джамия с шест минарета. В нея може да се влезе от 3 порти, а в двора й се намира слънчев часовник, както и гробницата на султан Ахмед I.\nЗа съжаление в края на месец октомври ремонтът на джамията не беше приключил и не успях да я разгледам подобаващо.\nВажно: За Синята джамия не се заплаща вход, тъй като е действащ храм. Разбира се, може да направите обиколка с екскурзовод, за да научите любопитни подробности около историята на джамията. Избягвайте посещенията в петък, когато на молитвите присъстват много хора. Трябва да бъдете подобаващо облечени, да не вдигате шум и да свалите обувките си на входа.\nАко искате да резервирате обиколка на джамията и историческата част с екскурзовод, натиснете ТУК.\nСвета София (Агия София) е сред най-посещаваните забележителности в турския мегаполис. Обявена е за едно от най-големите архитектурни произведения в света, като е приета и за 8-то чудо на света. Тя е бивша църква, а вече и бивш музей, след като преди няколко месеца беше превърната в действаща джамия.\nИмето й на гръцки означава “Свята мъдрост”. “Света София” е преживяла няколко периода, като всеки е допринесъл за архитектурното й развитие.\nПостроена е за първи път през 325 година, когато император Константин е искал да премести столицата на Римската империя в Истанбул. След голямото земетресение през 360 година се налага възстановяване и императорът я кръщава “Голямата църква”. До управлението на император Юстиниан сградата е претърпявала редица щети след бунтове и пожари. Тогава той нарежда голяма реконструкция. В нея са коронясвани много императори през 916-те години история на храма като църква.\nСлед завладяването на Истанбул Фатих Султан Мехмед е превърнал църквата в джамия и тя продължава да бъде такава 482 години. Следващите султани Сюлейман Великолепни и Селим Втори също допринасят за превръщането й в мюсюлмански храм.\nСлед създаването на турската република настъпва нов етап за “Света София”, която е превърната в музей. През 1985 година е обявена за обект на ЮНЕСКО.\nОт лятото на 2020 “Света София” е действаща джамия, като стенописите и мозайките са изцяло покрити с килими и платна.\nВажно: След превръщането й в действащ храм отпада входната такса и тя може да бъде посетена безплатно. Трябва да се съобразите с часовете за молитва и отново ви съветвам да избягвате петък. Моето посещение беше точно в този ден и не успях да я разгледам спокойно. Препоръчвам да направите посещението си преди обяд, като може да се възползвайте и от екскурзовод. Резервирайте си от ТУК.\nХамамът на Хюрем султан\nВ непосредствена близост до “Света София” се намира дворецът Топкапъ – основната забележителност на Истанбул.\nДнес е превърнат в един от най-големите и богати музеи в света. Дълго време е бил резиденция на османските султани, които са управлявали огромната империя от него.\nМоже да разгледате образци на печат, подвързване на книги, бижута, най-добрата колекция от китайски порцелан в света, кафтаните на султаните и личните им оръжия.\nВтората порта на Топкапъ, за която ще ви е необходим входен билет\nВ двореца са заснети двата сериала от поредицата “Великолепният век” – “Кьосем”, проследяващ историята на най-влиятелната жена в империята, и “Историята на една любов”, проследяващ управлението на Сюлейман Великолепни и любовта му с Хюрем султан. Ако сте гледали сериала и сте негови фенове, не тръгвайте с очаквания, че ще видите залите и самия дворец по начина, по който са представени в сериалите. Все пак в тях е пресъздаден живот, а днес дворецът е музей.\nЗадължително посетете харема на Топкапъ, за който се плаща отделен билет. В него ще имате достъп до покоите на валиде султан – майката на султана, която е отговаряла за реда в харема. Той е играл изключителна роля в империята. Харемът е имал строга йерархична структура, като в него са живеели жените и наложниците на султана, чието единствено задължение е да се грижат за продължаването на османския род, дарявайки падишаха с принцове.\nЗалите и стаите в харема са пищно украсени\nДворецът Топкапъ е разположен на 700 000 квадратни метра, заобиколен е от Мраморно море, Босфора, Златния рог, както и на сушата от 1400-метрови градски стени. Огромният комплекс се състои от три основни порти, четири двора, кралски градини и няколко по-малки.\nПовече за историята на Топкапъ, какво да разгледате, работното му време и входните такси, може да прочетете ТУК.\nТретата порта на Топкапъ\nМоже да си купите билети онлайн и да пропуснете чакането на опашки, като натиснете ТУК.\nНаричат го Подземния дворец и Цистерна Базилика. Това е сред основните водохранилища в Истанбул. В него са заснети много филми и музикални видеоклипове, включително на популярни български изпълнители.\nВодохранилището е построено през 6-и век от император Юстиниан Първи. Дълго е 140 метра и широка 70 метра. Капацитетът му за съхранение е 100 000 тона вода. В него има 336 колони, всяка висока 9 метра. Известен е в целия си свят с двете си колони с огромните каменни глави на Горгона Медуза.\nБлагодарение на подобни водохранилища Истанбул е можел много трудно да бъде превзет. След като става османско владение Йеребатан се използва за нуждите на Топкапъ, докато не са изградени водните оръдия.\nВодохранилището до Света София\nСъвет: Във водохранилището може да си направите снимки като султани или султанки. Създаден е фото кът, като се предоставят и кафтани. Отпечатването на една снимка струва 40 турски лири, а ако искате да получите всичките ви снимки на електронната поща, цената скача до 300 лири.\nСъвет: Водохранилището се намира срещу “Света София”, но отвън по нищо не личи, че сте до подземен дворец. Оглеждайте се за табели или си включете навигация.\nЕдна от двете глави на Горгона Медуза\nВажно: Дълго време водохранилището беше в ремонт, като в края на месец октомври то беше отворено, но липсваше водата. Може да проверите в официалния им сайт дали е изцяло възстановено. Входният билет е 30 турски лири, а работното му време е всеки ден между 9:00 и 18:30 часа.\nРезервирайте историческа полудневна екскурзия с местен гид ТУК.\nОбиколката из историческите забележителности беше дълга и изморителна и отне няколко часа. В късния следобед се насочихме към близкото пристанище “Еминюню”, което се намира на 15-ина минути пеша от “Света София” и Топкапъ. Може да стигнете и с трамвай №1, който се движи по същата главна улица. На нея има десетки ресторанти и кафенета, където може да обядвате или вечеряте.\nОт малкото пристанище може да хванете круизно корабче, което да ви разходи по Босфора или ферибот, който да ви отведе до Азия.\nКорабчетата на различните компании потеглят по различно време, но на всеки кръгъл час със сигурност се извършва курс. Това е едно от най-достъпните преживявания в Истанбул и си заслужава напълно, не всеки ден се намирате между два континента.\nМалките корабчета, превозвачи местните до другия континент\nВ началото се плава близо до европейския континент, като ще видите кулата Галата, двореца Долмабахче, крепостта Румели Хисар, джамията Ортакьой, след което корабчето сменя посоката и минава близо до азиатската част на града.\nКрепоста Румели Хисар\nАко сте наблюдателни, ще видите къщата, в която е заснет сериала “Перла”, както и строителството по време на Османската империя.\nКъщата, в която е заснет сериала “Перла”\nВ края круиза се минава покрай Моминската кула – все места, до болка познати от турските сериали. Успях също така да видя и танца на няколко делфина.\nСъвет: Когато проучвах за туристическите корабчета в Истанбул, разгледах няколко оферти на български туроператори, организиращи екскурзия до турския мегаполис. Всички те предлагаха разходка с кораб на цена от 17 евро. На място открих, че всъщност удоволствието струва далеч по-евтино – едва 5 лева на човек за 90-минутна разходка. Чаят на борда пък струва едва 2 турски лири, което се равнява на под 50 стотинки.\nМоже да купите онлайн билет за двучасов круиз по Босфора и Златния рог плюс аудио гид, като натиснете ТУК.\nНякои от местата, които трябваше да посетим през първия ден, отпаднаха, но такъв е Истанбул – огромен, хаотичен и забързан.\nПромени настъпиха и във втория ден. По програма трябваше да започнем с двореца Долмабахче, който вече видяхме от корабчето. Въпреки че е музей, дворецът продължава да се ползва от турската държава за приеми и срещи. Такава имаше президентът Ердоган, а входът за туристи – отменен. Дворецът си заслужава да бъде посетен, тъй като прилича по-скоро на френски, отколкото на османски. За съжаление снимането в него е забранено. Изненадващо Долмабахче не е включен в списъците с 10 задължителни забележителности на Истанбул, но пък е повод да посетя града отново.\nДворецът Долмабахче от Босфора\nТова ни отвори няколко часа в програмата и успяхме да посетим повече места.\nЖелязната църква “Св. Стефан”\nРано сутринта се насочихме към кварталите Фенер и Балат, но първата ни спирка беше българската светиня “Св. Стефан”. За да стигнем до желязната църква, трябваше да сменим няколко превозни средства – метро, метробус и автобус, но все пак стигнахме за около час.\nЦърквата “Св. Стефан” е построена около 1848 г. и е осветена на 8 септември 1898 година. Тъй като е издигната на песъчлив и податлив терен, конструкцията на храма била направена от сглобяеми железни плоскости.\nПо време на Възраждането в Истанбул са живеели близо 50 хиляди българи. С първи храм сънародниците ни се сдобиват през есента на 1849 година. Тогава за духовните им нужди княз Стефан Богороди дарил на българската община две свои каменни и една дървена къщи с голям двор в аристократичния кв.”Фенер”. Година по-рано със султански ферман било позволено на всички етноси в империята свободно да изповядват своите религиозни убеждения и да притежават молитвени домове. Долният етаж на дървената къща бил превърнат в параклис и осветен на 9 октомври 1849 г., а по-късно бил превърнат в храм с патрон свети Стефан – покровителят на дарителя княз Стефан Богориди. Този храм е известен като Дървената църква.\nНа 25 юни 1890 г. бил издаден султански ферман, с който се разрешавало на Екзархията да построи на мястото на дървената църква нова. По инициатива на екзарх Йосиф основният камък бил положен на 27 април 1892 г. Понеже мястото било насип, архитектът Ховсеп Азнавур предложил конструкцията да бъде от сглобяеми железни плоскости. Те били изработени във фирмата на Рудолф фон Вагнер във Виена.\nВиж също: Истанбул и неговите мъркащи котета\nОкончателното сглобяване на Желязната църква приключило на 14 юли 1896 година. Първият иконостас бил върнат, защото бил изработен по католически образец. Наложило се главният секретар на Екзархията Изписването на иконите възложили на московския живописец Лебедев. Във фабриката на Пьотр И. Оловянишиков в Ярославъл били поръчани шест камбани. Желязната църква “Свети великомъченик Стефан” била осветена от екзарх Йосиф на Рождество Богородично, 8 септември 1898 година. От дървената църква днес е запазен само напредстолния камък от олтара. В двора на “Св.вмчк. Стефан” са погребани Иларион Макариополски, Екзарх Йосиф, Паисий Пловдивски и Авксентий Велешки.\nВисоко на олтара е уникалната икона на Богородица\nСъвет: Вземете си беседа с екскурзовод, който ще ви разкаже цялата история на църквата и всички премеждия около издигането й. Поговорете си и с местния свещеник, който ще ви разкаже за уникалната икона на Богородица в храма, която е изобразена с младенеца и св. св. Кирил и Методий. Срещу 2 лева може да си вземете нейно копие.\nКварталите Балат и Фенер\nБалат е най-цветният квартал на Истанбул, превзел Instagram с шарените си къщи. Намира се в европейската част на града, на левия бряг на Златния рог, в непосредствена близост до желязната църква.\nБалат е известен със своите колоритни кафенета, ресторанти и антикварни магазини. Като бивш еврейски квартал може да се видят следи от типичната им култура.\nКафенетата в Балат\nВ непосредствена близост се намира бившият гръцки квартал Фенер. Наричан е “Ватиканът на гръцкото православие” заради гръцката патриаршия. Тук се намира Константинополската патриаршия, българската желязна църква и още няколко по-малки храма. Отдалеч ще забележите и “червения замък”, както е наричана гръцката мъжка гимназия.\nНаблюдавайте местните как пазаруват с кофа от терасата\nМъжката гимназия се вижда от километри\nСред най-популярните места е изключително стръмната уличка Corbaci Cesmesi, която често може да бъде видяна в социалните мрежи.\nНа уличката Corbaci Cesmesi винаги ще видите туристи, подготвени за фотосесия\nДесетките кафенета пък привличат клиенти с пухкави котета. Не е случайно, че мнозина наричат Истанбул столица на котките. Тук, а и в цяла Турция, те са на изключителна почит и може да ги видите навсякъде.\nТипично кафене в Балат\nИменно от котарак, излегнал се върху маса, бяхме привлечени да седнем в едно от кафенетата в Балат. През цялото време той си спеше и изобщо не се притесняваше от нашето присъствие.\nСлед като прекарахме няколко часа в двата цветни квартала се насочихме към една от най-популярните забележителности в Истанбул – кулата Галата. Тя се намира от другата страна на Златния рог, на около 2 километра от желязната църква.\nЗа първи път на това място е имало кула през 528 година, но тази, която познаваме, датира от 1348 година. Издигната е от генуезците и е наречена Христова кула. По време на Османската империя е използвана като затвор, за османска военна група и като пожарна кула.\nКулата Галата е свързана с историческо събитие от 1638г. От нейния връх Хезерфен Ахмет Челеби успява да прелети до Юскюдар, което е в азиатската част на града, с домашно направени крила. Този полет се счита за първия междуконтинентален полет в света. След полета, за да награди Хезарфен Ахмет Челеби, султан Мурад IV го изпраща в изгнание в Алжир. Събитието е пресъздадено в сериала “Великолепният век”, където султан Сюлейман и султанките му наблюдават полета от терасите на Топкапъ.\nИнтерактивна карта на Истанбул\nКулата е висока 62 метра и предлага 360 градусова панорамна гледка към града. За съжаление Истанбул не е сред най-чистите градове и ще е чудо да уцелите идеална гледка във всички посоки.\nГледка от Гарлата към Босфора. Заради мръсния въздух азиатската част не се вижда\nВажно: Кулата Галата е отворена за посещения всеки ден от 09:00 до 19:00 часа. Входният билет е 30 турски лири. Ако видите дълга опашка пред входа й, не се плашете, защото има асансьори и качването става изключително бързо.\nБулевард Истиклял и символът на Истанбул\nОт кулата Галата се насочихме към улица Истиклял, която води до площад “Таксим”. В превод означава “Авеню на Независимостта”. Дълга е 1,5 км и пресича Бейоглу. От двете й страни може да намерите магазини на всички световни брандове и всякакви заведения за хранене.\nЧервеният трамвай на носталгията\nУлица Истиклял е най-оживената улица в Истанбул. И всеки ден и нощ, както през лятото, така и през зимата, по който и да е час от денонощието, винаги можете да видите потоп от местни жители и туристи тук.\nОпитайте местния сладолед дондурма\nПо цялата улица се движи символът на Истанбул – Носталгичният трамвай. Това е онзи малък червен трамвай, който вози до пл. “Таксим”.\nТрамваят на носталгията\nТова е най-големият и известен площад в Истанбул и център на нощния живот. Наблизо има търговски улици, парк и много забележителности. Тук е началната и крайна точка на Носталгичния трамвай. Лично аз го свързвам и с няколко атентата. В един от ъглите на площада може да опитате традиционен турски дюнер – изборът е голям.\nПаметникът на пл. Таксим\nОпитайте от дюнерите на пл. Таксим\nДо площада стигнахме с идеята да използваме метрото. Тук станцията е на няколко етажа и е малко объркващо. Затова ви съветвам да попитате полицаите, като им кажете крайната си цел, а нашата беше:\n“Сапфир” е бил най-високият небостъргач в Истанбул между 2010 и 2016г. и четвъртата най-висока сграда в Европа. Издига се на 54 етажа или 238 метра в централния бизнес район Левент. В края на 2020-та година той четвъртият по височина небостъргач в Истанбул и Турция.\nИзградени са и 10 сутеренни етажа, с които общият им брой става 64. В сградата има голям търговски център, обширни паркоместа и 47 етажа за жилищна употреба. “Сапфир” е първият екологичен небостъргач в Турция, като на всеки три етажа има градина, а всеки 9 етажа са отделени един от друг чрез обща жилищна площ. При строителството му, което започва през 2006г., е изкопана фундаментна яма, дълбока 42,5 метра.\nОгромният интерес към “Сапфир” е предизвикан от неговата наблюдателна площадка на последния етаж, която осигурява 360-градусова гледка към града. Въпреки височината няма как да видите края на Истанбул, защото наистина е огромен, а мръсният въздух спомага това.\nГледка от 54-ия етаж\nНа последния етаж се намира и 4D кино, което ви отнася на борда на хеликоптер, с който “обикаляте” из най-големите забележителности ва Истанбул. Преживяването със сигурност си заслужава.\nСалонът на 4D киното\nНай-близката метростанция до небостъргача е 4.Levent Metro. Не подценявайте цифрата пред метростанцията.\nВиж също: Одрин – забележителности за един ден\nОхранителният контрол в сградата е на високо ниво. Проверяват се през скенери всички багажи, а ако сте с автомобил, се проверява и багажника ви. След като влезете просто следвайте стъпките, залепени на пода, те ще ви отведат до втория етаж, където е касата за наблюдателната площадка.\nСлед като си купите билети трябва да се насочите към бързите асансьори, където отново минавате през проверка. В асансьорите може да проследите скоростта, с която се движите. На последния етаж има заведение и масички за пушачи и непушачи.\nГледка от небостъргача Сапфир\nСъвет: Най-доброто време за посещение на “Сапфир” е късният следобед, преди залез. Може да пристигнете малко по-рано, за да си изберете маса, чийто брой е ограничен и бързо се запълват. Не е задължителна консумацията, но пък цените не са високи.\nДо бара в заведението има зелен екран, на който може да ви направят професионална снимка, като поставят за фон акценти от града. Разбира се, екстрата се заплаща допълнително.\nВажно: Към октомври 2020 година цената за достъп до наблюдателната площадка плюс 4D киното е малко на 55 турски лири или под 12 лева на човек. Наблюдателната площадка е отворена всеки ден между 10:00 и 22:00 часа.\nКогато излязохме от 4D киното и направихме достатъчно снимки от последния етаж на “Сапфир”, денят беше към своя край. Бях планирал още няколко места и в азиатската част на Истанбул, но времето не стигна. Все пак с метрото стигнахме до прословутата Капалъ Чарши, до която се пътува 20-ина минути, като влакчетата минават над един от мостовете над Златния рог.\nНе съм огромен фен на подобни пазари, но този си е част от забележителностите на Истанбул. Когато пристигнахме пазарът беше към края на работния си ден и много от продавачите затваряха магазините си. Все пак успяхме да се изгубим в лабиринта от магазини и да купим достатъчно сувенири.\nКапалъ чарши е сред най-големите и стари пазари в целия свят. Местните гидове съветват той да бъде последен в списъка ви със забележителности, за да може тук да изхарчите останалите ви лири.\nЕдна от 22-те порти на големия пазар\nПазарът се простира на 47 хиляди квадратни метра. Състои се от 64 улици, преплетени в лабиринт, като на тях работят 25 хиляди служители в 4000 магазина. В Капалъ чарши може да се влезе през 22 входа, като на всеки един има служител, който мери температурата заради Ковид пандемията.\nТук може да намерите абсолютно всичко – от обикновени шалове до злато и бижута. Историята му датира от 15-и век. На мястото на покрития пазар е имало по-малък пазар, но след като градът е превзет от османците, по заповед на Фатих Султан Мехмет се изградени още много магазини. Всички приходи са били прехвърлени на Света София. По време на управлението на султан Сюлейман Капалъ Черши се превръща в огромен пазар, по-голям и от днес – над 4000 големи мазагина, 2000 по-малки, 20 хана и 16 чешми.\nИз лабиринта на Капалъ чарши\nСлед като се сдобихме с достатъчно сувенири ни оставаше да си изберем заведение за прощална вечеря. След два дни и над 50 хиляди крачки мога да кажа, че изобщо не успяхме да опознаем Истанбул, но поне успяхме да се потопим в неговата магия.\nКоронакризата попречи да видя Истанбул такъв, какъвто е в нормални условия, но поне имах възможността да разгледам основните забележителности без големите тълпи туристи.\nОстанах впечатлен от дисциплината, която местните спазват. Самите те правеха забележка в градския транспорт на онези, които не носеха предпазната си маска по правилния начин. Турските полицаи, които са много и навсякъде, не всяват паника, а внасят спокойствие и сами предлагат помощта си на туристите. Особено ако разберат, че сте българин, стават по-емоционални.\nТръгнах си от Истанбул с идеята съвсем скоро да се върна, за да мога да изпълня и другата част от списъка си с неща за правене и разглеждане. Кога ли ще е това скоро? За първи път не зависи от нас самите.\nАко искате предварително да си организирате екскурзии и турове, може да ги разгледате ТУК.\nПосещавали ли сте Истанбул? Кое е любимото ви място в турския мегаполис?\n*Статията съдържа партньорски връзки. Ако резервирате през тях, ще получа малка комисионна без допълнителни разходи за вас. Благодаря, че помагате за развитието на този блог.


Новини :: Престъпление от омраза - най-вероятната причина за побоя над Никодимов 19min.bg\nПрестъпление от омраза - най-вероятната причина за побоя над Никодимов\nНасочваме се по-скоро към престъпление от омраза, тъй като в този район на парка преди години сме имали по-тежки нападения. Това каза главният секретар на МВР гл. комисар Младен Маринов в предаването „Денят започва“ по БНТ във връзка с вчерашния побой над журналиста Иво Никодимов.\n„Цяла нощ колегите работят, включително и с пострадалия. Около 200 лица от контингента, който определихме като профил на база на показанията му, са водени в районните управления с цел сверяване на алиби, къде са били по това време, какво са правили. Показали сме фото албум на пострадалия на лицата от контингента. Имаме профил на извършителите. Това означава по начина на действие, по мотива, който има, а той се очертава все повече като хулигански подбуди. Това престъпление е от този тип, който няма конкретен мотив. Те са наистина трудни за разкриване. Събрани са много камери, които ще се гледат в днешния ден. Ще се анализира маршрутът на пострадалия и дали някой върви след него или го е пресрещнал. Тази част на парка е значително по-необлагородена в сравнение с частта под алея „Яворов“, коментира Маринов.\nТой уточни, че има камери и районът им е много познат по отношение на камери и пътеки, тъй като там дълго време са работили по случая с Борисовата градина. „В тази посока се беше оттеглил извършителят тогава. Най-често тези извършители в живота си са страхливи хора. Определено тези хора нападат в гръб и се оттеглят бързо. В групата, в която те живеят, тази атака им вдига рейтинга. По този начин си вдигат рейтинга. Данните са за три лица, които пострадалият е възприел. Той даде общи насоки за профила на лицата. Целта ни е да установим местонахождението и всички лица, които са проявявани по такъв тип деяния“, каза още главният секретар на МВР.\nТой уточни, че впечатлението му е, че нараняванията върху лицето на Иво Никодимов може да се получат и от удар с юмрук, но е твърде вероятно лицето да е имало бокс или пръстен.\nНикодимов, омраза, побой, престъпление, причина\nПребиха журналист от БНТ на Орлов мост\nЖурналистът от БНТ Иво Никодимов е бил ...\nПребиха нотариус и дъщеря й посред бял ден


Гуардиола: Висшата лига е много по-важна от ШЛ - Футбол свят - Шампионска лига - Gong.bg\n16 април 2019, 17:11\n„Гражданите” все още преследват безпрецедентен куадрупъл през този сезон, като вече спечелиха Купата на Лигата в Англия. Сметките обаче могат и да не излязат, тъй като Тотнъм спечели с 1:0 първия четвъртфинален мач от Шампионската лига.\nГуардиола спечели два пъти турнира по време на трите си сезона в Барселона, но не успя да стигне дори да финал с Байерн Мюнхен. Дори в момента той вярва, че успехите на домашната сцена са много по-важни.\n„Знам, че хората ще кажат, че съм дошъл тук, за да спечеля Шампионската лига. Честно казано, не дойдох тук, за да спечеля Шампионската лига”, заяви Гуардиола. „Дойдох тук, за да играем по начина, по който моят отбор го прави през изминалите 20 месеца. Това е причината за моето идване – за да играя футбола, който искам. Разбира се, искам да спечеля и Шампионската лига.”\n„Бях начело на голям клуб като Байерн Мюнхен и след три сезона спечелих абсолютно всичко освен Шампионската лига. Това беше голям провал. Какво мога да кажа, длъжен съм да го приема. Знам това. Трябва да живея с този факт, но това не голям, ама истински голям проблем.”\n„Много големи клубове не достигнаха до този етап на Шампионската лига, затова е важно как менажираш нещата в тези 11 месеца. Затова съм казвал много пъти, че Висшата лига, лично за мен, е най-важната титла. Трябва на всеки три дни да се доказваш. Да си битката за трофея всеки път изпраща добро послание.”\n„Това, от което имаме нужда утре, е да оставим сърцата си на терена, да покажем желание, а после ще видим.”\nПо стечение на обстоятелствата Тотнъм е и следващият съперник на Сити във Висшата лига, а после първенството за тях продължава с гостуване до „Олд Трафорд” за градското дерби срещу Манчестър Юнайтед.\n„Ако не спечелим тези мачове, ще отпаднем от два турнира. Имам това чувство от няколко седмици”, заяви Гуардиола. „През миналия сезон по време на този период вече бяхме шампиони. Сега имаме пред нас невероятен опонент във Висшата лига в лицето на Ливърпул. И двата отбора заслужават да бъдат шампиони, на само един ще успее.”\n„След това, което постигнахме миналия сезон, аз съм изненадан, че сега имаме 83 точки. Целта е да съберем 98. Ако не го направим, няма да станем шампиони.”\n„Тотнъм също е изумителен отбор и ние не можем да разчитаме на почивка. Изиграхме 9, 10 или 11 мача повече от Ливърпул. Дори и така, на мен предизвикателството ми харесва”, допълни Гуардиола.\n15 април 2019, 10:55\nГюндоган: Манчестър Сити още не е голям отбор\n10 април 2019, 17:12\n15 април 2019, 16:18\nШампионска лига Тотнъм Манчестър Сити Хосеп Гуардиола


Върхът в МВР се сменя, но пирамидата си остава същата - ЗАРАтустра\nВърхът в МВР се сменя, но пирамидата си остава същата\nСпоред проф. Румен Миланов ефектът от смените в ръководството на МВР е негативен\nЕфектът от смените в ръководството на МВР е негативен. Това заяви в ефира на bTV бившият директор на НСБОП и БОРКОР проф. Румен Миланов. Според него няма строга система за развитие на кариерата във вътрешното ведомство.\n„След това идва ефектът на доминото – сменя се човекът, който са сложили, идва друг и започва да се сменят ръководни кадри. Това е една пирамида, на която ние сменяме върха, но този връх ще има ли възможност да промени пирамидата, а пирамидата си работи“, посочи експертът по сигурност.\nОтносно проверката на ДАНС в Специализираната прокуратура, той обясни, че това не е обичайна практика, въпреки че имат правомощията.\n„Този случай на мен ми звучи като фалшива новина, защото първоначалната информация беше, че те са влезнали в структурите на МВР и Специализираната прокуратура, министърът я отрече. Председателят на ДАНС, който би трябвало да разпореди тази проверка, едва ли ще си позволи да го направи, без да го съгласува със силовия вицепремиер. Този въпрос е малко 50/50 като достоверна информация“, заяви проф. Миланов.\nЕкспертът по сигурност отправи критика към пресцентъра на спецпрокуратурата, че не са потвърдили или отрекли въпросната проверка, защото сега се стига до догадки. Той обясни, че при подобна проверка се следи за това как се съхраняват документите, които са класифицирана информация.\n„Трудно може да се установи дали има унищожени документи, защото ако има документи за подслушване, те отдавна са били унищожени, тъй като това е незаконно, ако говорим за подслушване на политици. А СРС-тата за целите на националната сигурност и за наказателното производство – те си стоят в съответните папки“, коментира още той и добави, че в спецпрокуратурата се съхраняват документи за възлагане на СРС, а съдът ги разрешава.\nСпоред него има големи пропуски при организацията за възлагане на подслушвания. Той добави, че ако в кратък период от време не се провери информация за незаконно подслушване, то следата се губи и след това е почти невъзможно. Проф. Миланов коментира, че според него проблемите идват заради липсата на правила.\n„Системите за управление на сигурността по дефиниция са в ръцете на министър-председателя. МВР е подчинено на министър-председателя или цялата система за национална сигурност, органът, който е компетентен е Министерският съвет. От тук идва и въпросът: „Какъв стил на управление ще се наложи?“ Стилът на управление, който зависи от персонажа – е грешен, отдавна светът бяга от този стил. Трябват правила и технология на управление“, посочи експертът по сигурност.


ВКУСНА ТЕНДЖЕРА МИДИ С ЧЕРУПКИ, ЗЕЛЕНЧУЦИ, ОРИЗ И СОЕВ СОС КИКОМАН – Ухае на…\nПубликувано от petjaargirov на 19.10.2018 23.02.2022\nСега, обаче имаме едно предизвикателство пред всички нас! Имаме и аз, и Вие възможността да участваме в една надпревара, организирана от българското представителство на най-истинския соев сос – марката КИКОМАН. В няколко поредни публикации ще се опитам да Ви покажа универсалната му приложимост. Аз ще готвя и описвам рецепти, за които е неестествено добавянето на соев сос. Вие, от своя страна също ще приготвяте ястия, които имат в нужните продукти КИКОМАН, но пък е нетипично това присъствие.\nНо… моето момче ме заведе на море в Холандия. Успях да купя миди с черупки от Северно море, зелунчуци за тях от Лиеж в Белгия и да ги приготвя със соев сос Кикоман, купен в Германия. Невероятно, нали! Резултатът беше мнооооого вкусен!\n1 пакет нарязани зеленчуци за миди или пък връзка със зеленчуци за супа – в Холандия, Белгия и Люксембург се намират на щандовете за пакетирани зеленчуци. В България и Германия използвам връзка зеленчуци за супа\nБез мелница няма да е Холандия….\nАко съм купила готов пакет със зеленчуци – лесно е! Само го изсипвам и задушавам в олиото.\nАко съм взела връзка със зеленчуци за супа, в която има праз лук, морков, малка част от глава целина, селери, глава кромид лук – нарязвам на колелца и тънки пръчици. Също задушавам за кратко в олиото.\nНямам представа как е у Вас, но в нашата кухня соев сос и то…КИКОМАН има винаги. Него използвам при приготвянето на дресинг за салатите, добавям винаги към ястия с ориз и то не само от азиатската кухня. С него овкусявам някои от маринатите за месо, както и други ястия от немската и българската кухня!\nПредишна публикация ПРИЯТЕЛСТВО, ВКУСНА ХРАНА, ПОХОД, СВОБОДА И КАК ФЕЙСБУК НИ СЪБРА\nСледваща публикация ТИКВА НА ПАРА С КОЗЕ СИРЕНЕ И МЕДЕН СОС\n22.10.2018 в 7:08\nПетя,не съм посещавала Холандия, навремето моите родители я посетиха.Много са я харесали даже повече от Германия.Не съм голям фен на мидите, но е интересно да се приготвят със соев сос.Много вкусни ще се получат.Чудесно морско предложение .Поздрави !


Наказаха проститутка ветеран с 400 лв. глоба - Труд\nПонеделник 18.01.21 / 19:27\nПонеделник / 18.01.2021 / 19:27\nНаказаха проститутка ветеран с 400 лв. глоба\n42-годишна проститутка с дълъг стаж бе наказана от Варненския районен съд с 400 лв. глоба за получаване на нетрудови доходи по непозволен и неморален начин. Магистралката работела активно в местността "Крушките" на стария път Варна-Бургас.\nОт миналия юли до март тази година нееднократно била засичана да предлага услугите си край шосето, заради което била задържана 6 пъти и освобождавана с предупредителни протоколи. На 15 март полицаи отново я спипали да прави секс в спрян край пътя автомобил.\nШофьорът признал, че е редовен неин клиент. За да се отърве от наказателна отговорност, ветеранката си призна вината и след сключено споразумение се отърва само с административна санкция, каквато е плащала и преди.


Holiday home Hrboki V - НАЙ-НИСКИ ЦЕНИ от agoda.com\nПовече за Holiday home Hrboki V\nHoliday home Hrboki V, който се намира в Barban, Барбан, е популярно място за туристи. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nСъоръженията и услугите предлагани в Holiday home Hrboki V гарантират Вашия приятен престой. Безплатен WiFi достъп във всички стаи, Wi-Fi връзка в общите части, паркинг са само част от нещата, които отличават Holiday home Hrboki V от останалите хотели в града.\nВсички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. Holiday home Hrboki V е най-подходящото място за Вас, ако търсите качествен хотел в Барбан.


Могат ли сегашните ваксини да се справят с всички мутации на COVID-19? - ВАРНА новини\nМогат ли сегашните ваксини да се справят с всички мутации на COVID-19?\nДо момента в САЩ има разпределени около 56 милиона ваксини, между 1 и 2 млн. се правят ежедневно. Малко над 12% от населението са получили първа доза и около 5% втора доза. Това заяви в ефира на БНТ д-р Румен Хичев, ръководител на група в кризисния щаб за коронавируса в Министерство на здравеопазването в САЩ. Екипът му разработва препоръки за националния щаб за борба с епидемията към Белия дом.\nСпоред д-р Хичев в началото на плана за ваксиниране в САЩ е имало закъснение заради прехода при смяна на управлението, тъй като се е наложил и преход в администрациите.\nВ този момент се наблюдава спад при новорегистрираните случаи. В началото на пандемията се наблюдаваше стремителен растеж – на 15 май новорегистрираните за ден са били около 26 000, на 15 юли – вече 70 000, на 15 ноември – 160 000, на 15 декември – 240 000 на ден. През януари леко се забавя темпът – новорегистрираните за ден стават 250 000, а през февруари има само 60 000 новорегистрирани.\n„Надяваме се, че мерките дават резултат или има и други фактори, които не са идентифицирани и влизат в картината. Работим по всички фактори, които дават ефект. Надявам се новите варианти на вируса да не променят картината“, каза още той.\nД-р Хичев допълни, че в САЩ има 7 нови варианта – чисто американски, които са извън бразилския, южноафриканския и британския.\n„За щастие повечето от тези варианти не оказват директен ефект върху клиничната картина и ефикасността на ваксината. Новите варианти възникнаха предимно в страните, които пренебрегваха мерките“, уточни той.\nПо думите му обаче mRNA ваксините покриват седемте нови варианти. По отношение на южноафриканския щам все още има въпросителни.\n„Добрата новина е, че тази нова технология позволява да се актуализира ваксината в рамките на седмица. Надеждите са, че дори да възникне такъв вариант, сравнително бързо ще може да се реагира, да се създаде актуализирана ваксина и да се осигури защита на хората от евентуални нови варианти“, каза лекарят.\nТой прогнозира, че най-вероятно ще се наложи ежегодна ваксинация от типа на противогрипните ваксини.\nПо думите му според последно проучване около 51% от американските граждани подкрепят ваксините и търсят начин да се ваксинират.\n„За съжаление циркулират абсурдни теории, които обезкуражават хората да се ваксинират. Раздухват се страхове от странични реакции. Но, когато се погледне реалният риск, той е толкова малък, че не би трябвало да причинява такъв страх от ваксините. Ваксината при всички случаи носи само ползи, дори и за хора, които са преболедували“, каза още д-р Хичев и допълни, че препоръките са при хората, които са преболедували, първата доза може да бъде единствена, тъй като тя играе реално ролята на втора.\nTags: covid-19, ваксини, варна новини, мутации\nPrevious Цената на биткойна се срина с над 10 000 долара\nNext Земетресение в Благоевград\nБАБХ с над 1500 проверки на кръчми\nТир блъсна лека кола с две деца в нея\n52 минути ago\nПрез 2023 г. тръгва влак от жп гарата до летището\nСърбия затваря магазините\nИздирват шофьор, обърнал кола и избягал\nДалай Лама се ваксинира срещу COVID-19\n25 минути ago\nТрадиционна българска подправка ускорява лечението от коронавирус\nХороскоп за 7 март (ВСИЧКИ ЗОДИИ)\nХороскоп за 7 март (РИБИ)\nХороскоп за 7 март (ВОДОЛЕЙ)\nХороскоп за 7 март (КОЗИРОГ)\nХороскоп за 7 март (СТРЕЛЕЦ)


💐 Всички цветя Цвете Доставка | ДОСТАВКА НА ЦВЕТЯ JYVASKYLA - ОНЛАЙН ЦВЕТАР JYVASKYLA\nЦветя за Jyvaskyla Цветя доставка за Jyvaskyla - Jyvaskyla цветар\nJyvaskyla Цветя според повода\nJyvaskyla Цветя по тип\nJyvaskyla Цветята по цвят\nJyvaskyla Цветя по цена\nНашите офиси са ОТВОРЕНИ, а местният ни цветар в Jyvaskyla също е ОТВОРЕН ЗА ДОСТАВКИ.\nJyvaskyla Всички цветя\nFlower Bouquet Selection for Jyvaskyla\nИзпрати цветя и подаръци за Jyvaskyla с цветя за Jyvaskyla. Ние сме специализирани в предоставянето на цветя, букети, кошници, подаръци и торти на Jyvaskyla.\nЦВЕТЯ С ДОСТАВКА В JYVASKYLA - ЦВЕТАР JYVASKYLA, ПРЕДЛАГАЩИ СЪЩИЯ ДЕН ДОСТАВКА НА ЦВЕТЯ\nЦветя за Jyvaskyla - цветар, който осигурява същия ден доставка на цветя в Jyvaskyla . Ние използваме широка мрежа от местни Jyvaskyla цветарите, и си букет от цветя, заложена в Jyvaskyla.\nПОЗВОЛЕТЕ НИ ДА СЕ ПОГРИЖИМ ЗА ВАШИЯ ЦВЕТЯ В JYVASKYLA\nНека цветя за Jyvaskyla погрижете се за собствените си цветя по повод; в това число букети цветя за рожден ден, цветя, Ден на майката, Ден на св. Валентин цветя, новородено бебе и много други. Ние предлагаме голям избор от цветя, растения, цветя и кошници с подаръци на много ниски цени, които няма да отговарят на всяко място в Jyvaskyla. Поръчайте онлайн и вашата доставка на цветя за Jyvaskyla се грижат цветове, за да Jyvaskyla.\nДОСТАВКА НА ЦВЕТЯ В JYVASKYLA\nЕкипът на интернет цветар се стреми да ви предостави най-високо качество на цветя, растения и подаръци, налични в Jyvaskyla, най-добра цена. Всеки клиент е много важен за нас и ние се стремим да дадем най-великият професионален внимание към всяка поръчка. Всички наши служители се осигуряват високо ниво на обслужване на клиенти за вашата доставка на цветя в Jyvaskyla.\nМЕСТНИ ЦВЕТАР JYVASKYLA\nНие доставяме букети цветя в над 900 градове по целия свят. Във всеки град, ние работим с надеждни локални флористи, както в случая с Jyvaskyla. Работейки с тази мрежа от локални флористи, ние можем да гарантираме, че ние доставяме най-високо качество на букети и вашите цветя ще останат свежи. Ние можем да се грижим за вашите последната минута поръчки на цветя или да си поръчате един красив букет цветя, няколко месеца.\nЦветя за Jyvaskyla\n© Цветя за Jyvaskyla • 2020 г.


Завършил Кеймбридж свещеник строи старчески дом и приют за бедни в Горна Оряховица | milostiv.org\n27-годишният отец Зоран Мамучевски е събрал 30 000 лв. дарения за храма\nКОГАТО ПОПИТАШ В ГОРНООРЯХОВСКИЯ КВАРТАЛ „ПРОЛЕТ” КЪДЕ Е ЦЪРКВАТА НА ОТЕЦ ЗОРАН, всички ти казват - ей там, в края на парка, ама още не е отворена. Хората обаче знаят името на своя свещеник и са горди от факта, че от един месец той е отворил църковно училище. То е второто в региона след това, което направи преди години отец Славчо във В. Търново.\nДа избереш България пред Великобритания\nСвещеник Зоран Мамучевски е само на 27 години и е най-младият в лоното на православната църква в епархията. Роден е в Македония, в град Берово, но коренът му е български. Първо завършва семинарията в Скопие. После учи бакалавърска степен по богословие във Велико Търново. Накрая става магистър по пасторско богословие и социология в Кеймбридж. Можел е да остане във Великобритания или пък да се върне в родината си. Имал е възможност да служи на църквата и в Румъния, но избира България. От няколко години живее в Горна Оряховица и служи в църквата в Раданово, преподава във ВТУ и се грижи за фондацията „Покров Богородичен”. Съпругата му е банкерка и също е от Македония.\nС Бранислава имат две дъщери. Ана-Мария и София-Мария, която е само на 9 месеца. Двамата се запознават в Кеймбридж и после решават да дойдат в България след дълги колебания. Сега са тук и нямат намерение да ходят никъде, тъй като отец Зоран вече има мисия, от която няма намерение да се отказва.\nЗА ЦЪРКВАТА С РЯДКОТО ИМЕ „СВЕТИ ТРИСВЕТИТЕЛИ”\nПРАВОСЛАВНИЯТ ХРАМ В КВАРТАЛ „ПРОЛЕТ” НОСИ РЯДКОТО ИМЕ „Свети Трисветители” и такова название няма нито една друга църква в региона. Тези светци са Йоан Злотоуст, Григорий Богослов и Василий Великий.\n„...Това е празник на всички богословски школи, защото това са великите учители на църквата. Църквата носи това рядко име, а до нея се намира и паметникът на Васил Левски и всичко това не е случайно. Владиката вероятно заради това много държеше името на тази църква да е точно това. Този храм е строен доста години, може би около 10. Сега още не е действащ и се надявам да отвори врати напролет, на Цветница”, започва своя разказ отец Зоран, който е председател на църковното настоятелство и предстоятел на храма.\nХрамът вече е саниран изцяло отвън, вътре все още има строително скеле, направена е пълна изолация, има купол с нови прозорци.\nВ момента църквата се подготвя за стенописване, което ще е студентска практика на иконописци от ВТУ. Други студенти от търновския университет пък изработват иконостаса за този храм, който ще бъде доста мащабен. Иконостасът се прави в катедра „Църковно изкуство” на ВТУ и в тамошното ателие от трима студенти под ръководството на Симеон Захариев и Марио Коев, като целият труд също е благотворителен. До няколко месеца трябва да се подменят всички прозорци с ПВЦ и накрая, естествено, да се намери и камбана.\nЗА УЧИЛИЩЕТО, ХОТЕЛА И ТРАПЕЗАРИЯТА ЗА БЕДНИ\nДО САМИЯ ХРАМ СЕГА Е ПОСТРОЕНО ЦЪРКОВНОТО УЧИЛИЩЕ, в което хлапета идват в неделя. Земята е дарение на общината с отстъпено право на строеж. Над тази малка къщичка ще се прави втори етаж, а до сградата ще има още една, която ще бъде пристан за бедни възрастни и за бедни студенти по богословие. Ще има и трапезария, където църквата ще дава по една топла чорба на несретници.\n„...Засега обаче от месец действа само църковно енорийско училище, в което идват около 12 деца от 5 до 7 години. Те са от квартала и са много щастливи и доволни от това, което правят. Има дори едно момиченце от Първомайци. Засега идват само в неделя. Изработват най-различни коледни играчки, които се продават с благотворителна цел за сдружението „С вяра в доброто” от Горна Оряховица. То решава за каква цел да се ползват парите. Хлапетата обаче са много щастливи от едно от последните неща, които са направили - да оцветят картички за Никулден и да напишат скъпи думи за приятеля до тях. Посещението е безплатно, а стартът бе направен с 35 лева за пособия”, споделя отец Зоран за първите стъпки на църковното училище. То се помещава в една стая, която е обзаведена, а хлапетата, които идват, са от нормални и добри семейства.\nВ СЪСЕДНАТА СТАЯ ЩЕ БЪДАТ ТРАПЕЗАРИЯТА И КУХНЯТА, КОИТО ОБАЧЕ ВСЕ ОЩЕ НЕ СЪЩЕСТУВАТ, но помещението е измазано и в средата на готовата постройка има санитарен възел. До няколко месеца отец Зоран се надява, че кухнята ще бъде оборудвана с печки и хладилник.\nВ момента архитектурно студио от София прави проект за новата постройка, която ще бъде прилепена към сегашната и на втория етаж ще има стаи за около 12 души.\n„...Преди всичко ще се приютяват възрастни хора и студенти богослови и социално служение, които са бедни. Младите хора могат да си карат практиката при нас, ние да им осигурим подслон, а те да работят в трапезарията и да помагат за топлия обяд на бедни от района. Те ще се определят от комисия, а не еднолично от мен, за да няма интриги. Това ще бъде нещо като старчески дом и студентско общежитие за бедни таланти богослови, които ще работят за църквата тук...”, споделя идеята си младият божи служител.\nВЪВ ВЪЗРОЖДЕНСКАТА МИСИЯ НА СВЕЩЕНИКА ВЛИЗА И ИДЕЯТА заедно със социалните служби да се носи по домовете топла храна на бедни, които не могат да се движат.\nНАД 30 000 ЛВ. СА ДАРЕНИЯТА, КМЕТЪТ ДАВА ЛИЧНИ ПАРИ ЗА УЛУЦИ\nНАД 30 000 ЛЕВА СА ВЛОЖЕНИ ДОСЕГА В ЦЪРВАТА, УЧИЛИЩЕТО И БЪДЕЩИЯ ХОТЕЛ ЗА БЕДНИ от дарения. Сериозна е сумата от Комисията по вероизповеданията, а строителната фирма не е взела нито стотинка за себе си. Лично кметът на Горна Оряховица инж. Добромир Добрев пък дал свои пари за улуци и сега помага да се намерят средства за цялата ограда на комплекса.\nДори щорите в училището са от дарител, а строителните работи са направени на ползу роду от строителни фирми. Пари в брой не са давани, но дарителите правят за своя сметка всички неща, а отец Зоран води сметките и записва всичко до стотинка. Защото типично по български един ден може да бъде обвинен в нещо си, защото няма ненаказано добро.\n„...Повечето от дарителите държат да са анонимни. Не защото имат грехове за изкупуване, а заради завистта и клюките. Най-голямото дарение не е повече от 5000 лева в работа или материали”, споделя още синоокият усмихнат учител в расо.\nДА ПРЕБОРИШ СТАТУКВОТО\nСАМИЯТ ОТЕЦ ЗОРАН ЧЕСТО СЕ ПИТА КЪДЕ Е ТРЪГНАЛ И КАКВО ТОЧНО ПРАВИ, дали ще бъде охулен или пощаден и долюбен. По-големи от него в расо вече го питали къде е тръгнал и защо не си стои кротко. Опитват се да го накарат да повярва, че всичко това, което прави, просто няма да стане. Той пък отговаря на неверниците, че на това място, дето сега е съградена църквата, е било тухли, които са се ронели. От тези руини за кратко време е направено много и останалото също ще стане.\nЕдин македонец с български корен променя статуквото и ролята на църквата ни и не се бои да говори за това. Казва още, че нямаше да бъде толкова силен и уверен без подкрепата на съпругата и семейството си. Сигурно заради това вярва, че социалният църковен комплекс в кв. „Пролет” идното Рождество догодина ще бъде „моята семейна църква”. Ако това се случи в Горна Оряховица, значи може да се случи и във Велико Търново, където за доста години се съгради църквата „Света Петка”, която обаче не е действаща и още си няма своя свещеник...